BORGSKAP INLIGTING Die tweede Radio Namakwaland gholf kampioenskap word vanjaar aangebied by die bane van die Lutzville Gholfklub op Saterdag 16 Maart
17/04/2019 Maak sous vir cinnebun of sondebolle 90 ml gesmelte botter in pan tot lig verbruin…
21/04/2019, 1:06 am Waarom die aanval op Aston? | News24
Waarom die aanval op Aston?
DIT wil voorkom asof Astonbaai toenemend in die visier van sekere eiendomsagente en ander oningeligtes is, omdat Jeffreysbaai-sentraal voorgehou word as ’n beter lokaliteit om eiendom te besit.
Dit het aan die lig gekom dat voornemende kopers grootliks afgeraai word om in Astonbaai te koop, omdat “mense met klippe gegooi word as hulle daarheen ry,” en omdat die huise “in die water staan wanneer dit reën.” Niks is verder van die waarheid af as hierdie twee vyandige stellings nie.
’n Afgetrede Pretorianer het onlangs vir ’n geruime tyd vir ’n af-treehuis gesoek en is klaarblyk-lik byna voor die voet afgeraai om in dié dorpsgebied te koop. Hy is na ’n groot hoeveelheid huise in Jeffreys geneem vir besigtiging, en het ná al die verwarring wat ge-skep is, uiteindelik besluit om sy ideale huis in Astonbaai te koop.
Tereg wou iemand weet: Hoe-veel huise kon dié koper in bv. Wavecrest koop? Skynbaar baie, maar in Astonbaai was slegs een beskikbaar. Waarom? As Astonbaai dan so onaanvaarbaar is, waarom verkoop huiseienaars in Aston dan nie almal hul huise nie? Die waarheid is: hulle wíl in die rustige Aston woon.
Dié lank reeds voortslepende ‘vete’ het onlangs op sosiale media tot uitbarsting gekom toe ’n be-kende veearts en vele ander mense hulle teen dié onaanvaarbare tendens uitge-spreek het. Oor die redes word slegs gegis: Omdat daar baie winkels in Jeffreys is? Omdat sommige paaie in Aston nie randstene het nie? (Wie se skuld is dit? Vra die munisipaliteit). Omdat Aston nie ’n motorhawe het nie?
Blote snobisme kan dit nie wees nie, want albei dorpsgebiede het “deftige” huise, albei het gemiddelde en kleiner huise. Een vrou-like koper wou wel nie in Aston koop nie, maar het gesê sy sal kyk na die miljoene Rand se huise in die Marina. Maar die Marina is deel van Aston! Jeffreys kan slegs droom van so ’n gebied. Én, om by die Marina uit te kom, moet jy ook maar koes vir die kastige klippe-reën.
Van die eerste stopstraat in Astonbaai deur Apiesdraai tot by die eerste stopteken in Jeffreysbaai is ’n skamele 4km – in dorpsterme is die afstand skaars melding werd. Die geïsoleerde voorvalle op ’n deeltjie van die pad word knap deur sekuriteitsmanne en polisie hanteer.
Daar sal stellig ’n tyd aanbreek dat die inwoners van Astonbaai die munisipaliteit sal konfronteer vir presies dieselfde diens wat Jeffreys geniet. Die pragdele in Aston, die skoon voorkoms en ge-verfde strepe op paaie en parkeerplekke is die werk van Aston Bay Upliftment Project se trotse inwo-ners.
Die meeste inwoners van die kusdorp hoop seker dat daar ook in die res van die dorp mense van dié aard is wat die duisende plastieksakke en rondloperbeeste en varke en bokke in Jeffreys se een woongebied sal aanspreek.